Едногодишно момченце от Шумен се нуждае от помощ, за да пребори две тежки диагнози - ШУМ.БГ
Ангел Петров. Снимките са предоставени от близките на детето и се публикуват с тяхно съгласие.
Ангел има братче близнак. Раждат се прекалено рано - в 31 г.с., като тежат едва 1300 и 1400 гр. Две седмици след раждането Ангел е диагностициран с вътрешна хидроцефалия. Във времето на чакане, за да достигне нужните за операция 2 кг., се установява и междукамерен дефект на сърцето, за което обаче не се нуждае от оперативна намеса.
Една седмица преди да бъде извършена мозъчната операция, офталмолозите откриват и ретинопатия. Тя налага лазерна операция и на двете очи. Така преминава през първата операция, след което идва ред и на втората - на главичката и поставяне на клапата. След нея обаче следват още две операции, като едва последната е успешна и клапата вече работи.
За жалост, следват още изпитания. Родителите виждат забавяне в развитието и посещават невролог. Той поставя диагнозата детска церебрална парализа. За да може Ангел да я пребори, са нужни ежедневни рехабилитации. Семейството се обръща към специализирания център в Истанбул RİBEM Riskli Bebek Danışma Merkezi. Първият цикъл на рехабилитация предстои през април, като за него са необходими 11 хил. Евро - средства, които са непосилни за семейството на Ангел.
На този етап всеки, който иска да помогне, може да го направи чрез платформата на Хелп Карма – ето тук.
13.01.2020 12:45 12471 9
партизанин 13.01.2020 19:24
Направете бързо дарителска сметка, за да можем да помогнем на юнака.
shum.bg 13.01.2020 19:45
Георги Попов 13.01.2020 22:02
Не видях и не чух някъде по Европа или по света-живял съм на 2 кинтинента 5 държави да се моли народът за пари за лекуване на деца!Не знам какво става в България,но това стана всекидневие! Къде е МНЗ ЗФЛД и куп други Американски НПО или каквито и да са ! Къде е държавата и ония с по 10000.00 лв заплати!
240х10000.00 лв са =240 000.00= 120.000.евро ! Проста сметка! А ние ги хрантутим за какво????Съжалявам семейството и детенце! Дано стане чудото ако има такова!
Ani Gendova 14.01.2020 10:15
Моля родителите ако четат да се свържат с мен.
Анонимен 14.01.2020 12:36
Ani Gendova, как да се свържем с Вас
Анонимен 16.01.2020 00:22
Отворете дарителска сметка , не отнеме време и средсттва. Тогава бих се включила, защото не смятам половината пари да ги вземе сайта за дарения. Или просто дайте имена и клон на Еконт. Всеки друг начин, но не и този!